《横吹曲辞·出塞曲》
唐代·刘湾

将军在重围，音信绝不通。
羽书如流星，飞入甘泉宫。
倚是并州儿，少年心胆雄。
一朝随召募，百战争王公。
去年桑干北，今年桑干东。
死是征人死，功是将军功。
汗马牧秋月，疲兵卧霜风。
仍闻左贤王，更欲图云中。

作者简介：刘湾，[唐]（约公元七四九年前后在世）字灵源，西蜀人，一作彭城（今江苏徐州）人。生卒年均不祥，约唐玄宗天宝中前后在世。工诗。天宝进士。禄山之乱，以侍御史居衡阳，与元结相友善。湾所作诗，今存于全唐诗者，仅六首。